Varmerekord på solfylt oktoberdag
På Blindern i Oslo var maksimumstemperaturen ved 15.30-tiden 17,8 grader, og Meteorologisk institutt kunne opplyse at det er ny rekord på denne datoen. Sjekk været her. Den forrige rekorden for 10. oktober lå på 17,5 grader og ble satt i 2006. Målingene går tilbake til 1937. I Buskerud ble det registrert over 20 grader både i Vestfossen og Hokksund. Flere andre steder i samme fylke ligger hakk i hæl. Meteorologene definerer dager med maksimumstemperaturer over 20 grader som en nordisk sommerdag.
Sommerværet kom på en gjenvisitt onsdag. I Buskerud er det målt over 20 grader, og aldri før har det vært så varmt i Oslo på denne dagen.